देव उत्थानी एकादशी अथवा प्रबोधिनी एकादशी का दिन बेहद शुभ माना जाता है। प्रबोधिनी एकादशी का वास्तविक अर्थ एकादशी का जागना है। यह पर्व कार्तिक मास के शुक्लपक्ष की एकादशी तिथि को मनाया जाता है। यह तिथि भगवान विष्णु को समर्पित है। कहा जाता है कि इस दिन भगवान विष्णु देव शयनी एकादशी में सोकर आज ही के दिन उठे थे। इस दिन को कई नामों से जाना जाता है, जैसे- देव उत्थानी एकादशी, देवोठानी एकादशी, देव प्रबोधिनी और देवोत्थान आदि।